stanford-oval/wikipedia huggingface dataset:
รายพระนามคู่อภิเษกสมรสในพระมหากษัตริย์สวีเดน
ราชวงศ์แบร์นาด็อต

| พระฉายาลักษณ์ | พระนาม | พระบิดา | ประสูติ | เสกสมรส | เสวยราชย์ | พ้นจากราชสมบัติ | สวรรคต | คู่สมรส |
| --- | --- | --- | --- | --- | --- | --- | --- | --- |
|  | เดซีเร คลารี สมเด็จพระราชินีแห่งสวีเดนและนอร์เวย์ Désirée Clary | ฟร็องซัว คลารี (ตระกูลคลารี) | 8 พฤศจิกายน พ.ศ. 2320 | 17 สิงหาคม พ.ศ. 2341 | 5 กุมภาพันธ์ พ.ศ. 2361 พระสวามีครองราชย์ | 8 มีนาคม พ.ศ. 2387 พระสวามีสวรรคต | 17 ธันวาคม พ.ศ. 2403 | พระเจ้าคาร์ลที่ 14 โยฮัน แห่งสวีเดน |
|  | เจ้าหญิงโจเซฟีนแห่งเลาช์เทนเบิร์ก Josephine of Leuchtenberg | เจ้าชายยูจีน เดอ โบฮาร์เนส์ (ราชวงศ์โบฮาร์เนส์) | 14 มีนาคม พ.ศ. 2350 | 19 มิถุนายน พ.ศ. 2366 | 8 มีนาคม พ.ศ. 2387 พระสวามีครองราชย์ | 8 กรกฎาคม พ.ศ. 2402 พระสวามีสวรรคต | 7 มิถุนายน พ.ศ. 2419 | พระเจ้าออสการ์ที่ 1 แห่งสวีเดน |
|  | ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์ Louise of the Netherlands | เจ้าชายเฟรเดอริกแห่งเนเธอร์แลนด์ (ราชวงศ์ออเรนจ์-นาซอ) | 5 สิงหาคม พ.ศ. 2371 | 19 มิถุนายน พ.ศ. 2393 | 8 กรกฎาคม พ.ศ. 2402 พระสวามีครองราชย์ | 30 มีนาคม พ.ศ. 2414 | 30 มีนาคม พ.ศ. 2414 | พระเจ้าคาร์ลที่ 15 แห่งสวีเดน |
|  | โซเฟียแห่งนัสเซา Sophia of Nassau | ดยุควิลเลียมแห่งนัสเซา (ราชวงศ์นัสเซา-ไวล์บวร์ก) | 9 กรกฎาคม พ.ศ. 2379 | 6 มิถุนายน พ.ศ. 2400 | 18 กันยายน พ.ศ. 2415 พระสวามีครองราชย์ | 8 ธันวาคม พ.ศ. 2450 พระสวามีสวรรคต | 30 ธันวาคม พ.ศ. 2456 | สมเด็จพระเจ้าออสการ์ที่ 2 แห่งสวีเดน |
|  | วิกตอเรียแห่งบาเดิน สมเด็จพระราชินีแห่งสวีเดน Victoria of Baden | แกรนด์ดยุคเฟรเดอริคที่ 1 แห่งบาเดน (ราชวงศ์ซาร์รินเกน) | 7 สิงหาคม พ.ศ. 2405 | 20 กันยายน พ.ศ. 2424 | 8 ธันวาคม พ.ศ. 2450 พระสวามีครองราชย์ | 4 เมษายน พ.ศ. 2473 | 4 เมษายน พ.ศ. 2473 | สมเด็จพระเจ้ากุสตาฟที่ 5 แห่งสวีเดน |
|  | ลูอีสแห่งแบ็ตเตนเบิร์ก Louise of Battenberg | เจ้าชายหลุยส์แห่งแบ็ตเตนเบิร์ก (ราชวงศ์แบ็ตเตนเบิร์ก) | 13 กรกฎาคม พ.ศ. 2432 | 3 พฤศจิกายน พ.ศ. 2466 | 29 ตุลาคม พ.ศ. 2493 พระสวามีครองราชย์ | 7 มีนาคม พ.ศ. 2508 | 7 มีนาคม พ.ศ. 2508 | สมเด็จพระเจ้ากุสตาฟที่ 6 อดอล์ฟแห่งสวีเดน |
|  | ซิลเวีย เรนาเท ซอมเมอร์ลาธ Silvia Renate Sommerlath | วอลเทอร์ ซอมเมอร์ลาธ (ตระกูลซอมเมอร์ลาธ) | 23 ธันวาคม พ.ศ. 2486 | 19 มิถุนายน พ.ศ. 2519 | 19 มิถุนายน พ.ศ. 2519 | ยังทรงดำรงพระอิสริยยศ | ยังทรงพระชนม์ | สมเด็จพระราชาธิบดีคาร์ลที่ 16 กุสตาฟแห่งสวีเดน |
ดูเพิ่ม

รายพระนามพระมหากษัตริย์สวีเดน
รายพระนามคู่อภิเษกสมรสในพระมหากษัตริย์แห่งเดนมาร์ก
รายพระนามมกุฏราชกุมารและมกุฎราชกุมารีแห่งสวีเดน
รายพระนามคู่อภิเษกสมรสในมกุฏราชกุมารและคู่อภิเษกสมรสในมกุฎราชกุมารีแห่งสวีเดน
สโมสรฟุตบอลปัคทาคอร์ ทาชเคนต์

สโมสรฟุตบอลปัคทาคอร์ ทาชเคนต์ (อังกฤษ: FC Pakhtakor Tashkent, อุซเบก: Paxtakor Toshkent futbol klubi) เป็นสโมสรฟุตบอลในกรุงทาชเคนต์ ประเทศอุซเบกิสถาน ชื่อสโมสร "ปัคทาคอร์" มาจากคำในภาษาเปอร์เซียสองคำประสมกันและมีความหมายว่า "คนปลูกฝ้าย"
ปัคทาคอร์เป็นสโมสรเดียวจากสาธารณรัฐสังคมนิยมโซเวียตอุซเบกที่เคยแข่งขันในโซเวียตท็อปลีก ซึ่งเป็นลีกสูงสุดของสหภาพโซเวียต และแข่งขันในอุซเบกิสถานซูเปอร์ลีกนับตั้งแต่ฤดูกาล 1992 หลังจากสหภาพโซเวียตล่มสลาย ปัคทาคอร์ชนะเลิศอุซเบกิสถานซูเปอร์ลีกในฤดูกาล 2019 ซึ่งเป็นสมัยที่ 12 โดยก่อนหน้านี้ปัคทาคอร์ยังเคยชนะเลิศหกสมัยติดต่อกันตั้งแต่ฤดูกาล 2002 ถึง 2007
ประวัติ

ปัคทาคอร์ลงแข่งขันนัดแรกในวันที่ 8 เมษายน ค.ศ. 1956 กับสโมสรฟุตบอลจากเมืองโมโลตอฟ (เปียร์มในปัจจุบัน) และเลื่อนชั้นสู่โซเวียตท็อปลีกในฤดูกาล 1959 นับตั้งแต่นั้นมาปัคทาคอร์ก็เลื่อนชั้นและตกชั้นระหว่างโซเวียตท็อปลีกและโซเวียตเฟิสต์ลีกซึ่งเป็นลีกระดับสองของสหภาพโซเวียต ปัคทาคอร์เคยเข้ารอบชิงชนะเลิศโซเวียตคัพใน ค.ศ. 1968 แต่แพ้ตอร์ปิโดมอสโกในรอบชิงชนะเลิศ 0–1 อย่างไรก็ตาม ปัคทาคอร์ถือเป็นสโมสรจากเอเชียกลางเพียงสโมสรเดียวที่เคยเข้ารอบชิงชนะเลิศรายการนี้
ประวัติ > อุบัติเหตุทางการบินในฤดูกาล 1979

ดูเพิ่ม: เหตุเครื่องบินชนกันกลางอากาศที่ดนีปรอดแซร์ฌึนสก์ พ.ศ. 2522
โศกนาฏกรรมครั้งใหญ่ที่สุดที่เกิดขึ้นกับสโมสรปัคทาคอร์เกิดขึ้นในวันที่ 11 สิงหาคม ค.ศ. 1979 ระหว่างที่ปัคทาคอร์เดินทางไปแข่งขันกับดือนามามินสค์ที่กรุงมินสค์ สาธารณรัฐสังคมนิยมโซเวียตเบียโลรัสเซีย (ประเทศเบลารุสในปัจจุบัน) เครื่องบินที่สโมสรโดยสารชนกับเครื่องบินอีกลำหนึ่งกลางอากาศเนื่องจากความผิดพลาดของเจ้าหน้าที่ควบคุมการจราจรทางอากาศใกล้กับเมืองดนีปรอดแซร์ฌึนสก์ สาธารณรัฐสังคมนิยมโซเวียตยูเครน (ปัจจุบันคือเมืองกามิยันสแก ประเทศยูเครน) ผู้โดยสารและลูกเรือบนเครื่องบินทั้งสองลำเสียชีวิตทั้งหมด รวมทั้งผู้เล่นและเจ้าหน้าที่ของสโมสรปัคทาคอร์จำนวน 17 คนได้แก่
อิดเกย์ โบรีโซวิช ตาเซตดีนอฟ (ผู้ฝึกสอน)
มีฮาอิล อิวาโนวิช อัน (กองกลาง)
วลาดีมีร์ อิวาโนวิช ฟิโอโดรอฟ (กองหน้า)
อะลิม มาซาเลียวิช อาชิรอฟ (กองหลัง)
ราวิล รุสตาโมวิช อะกีเชฟ (กองหลัง)
คอนสตันติน อะเลคซันโดรวิช บาคานอฟ (กองกลาง)
ยูรี ตีโมเฟเยวิช ซากูเมนนึฮ์ (กองหลัง)
อะเลคซันเดียร์ อิวาโนวิช คอร์เชนอฟ (กองกลาง)
นีโคไล โบรีโซวิช คูลีคอฟ (กองหลัง)
วลาดีมีร์ วาซีเลียวิช มาคารอฟ (กองกลาง)
เซียร์เกย์ คอนสตันตีโนวิช โปคาตีลอฟ (ผู้รักษาประตู)
วิคตอร์ นีโคลาเยวิช ชูร์กิน (กองหน้า)
ซีโรจิดดิน อาฮ์เมโดวิช บาซารอฟ (กองหน้า)
ชุฮ์รัต มูซีโนวิช อิชบูตาเยฟ (กองหน้า)
วลาดีมีร์ วาลีเยวิช ซาบีรอฟ (กองหน้า)
วลาดีมีร์ วาซีเลียวิช ชูมัคส์ (ผู้จัดการทีม)
มันซูร์ อีนัมจาโนวิช ตาลิบจานอฟ (ผู้บริหารสโมสร)
แม้ว่าจะได้รับผลกระทบจากอุบัติเหตุทางอากาศ แต่สโมสรก็ยังคงทำผลงานได้ดี โดยทำผลงานดีที่สุดในฤดูกาล 1982 ฤดูกาลนั้นปัคทาคอร์จบฤดูกาลด้วยอันดับที่ 6 แม้ว่าในช่วงหลังผลงานจะแย่ลงเนื่องจากอันเดรย์ ยาคูบิค ซึ่งเป็นผู้เล่นคนสำคัญช่วงหลังจากอุบัติเหตุได้ย้ายออกจากสโมสรกลับบ้านเกิดที่กรุงมอสโก และปัคทาคอร์ตกชั้นลงไปแข่งขันในโซเวียตเฟิสต์ลีกก็ตาม
ประวัติ > หลังสหภาพโซเวียตล่มสลาย

หลังจากสหภาพโซเวียตล่มสลาย ประเทศในกลุ่มเครือรัฐเอกราชรวมทั้งอุซเบกิสถานซึ่งเคยมีทีมแข่งขันในลีกของสหภาพโซเวียตเดิมต่างก็แยกตัวไปตั้งลีกเป็นของตัวเอง ปัคทาคอร์ลงแข่งขันในอุซเบกิสถานซูเปอร์ลีกนับตั้งแต่นั้น นอกจากนี้ปัคทาคอร์ยังได้เป็นตัวแทนของลีกอุซเบกิสถานเข้าแข่งขันในเอเอฟซีแชมเปียนส์ลีกหลายครั้ง ผลงานที่ดีที่สุดในระดับทวีปเอเชียได้แก่เข้ารอบรองชนะเลิศในฤดูกาล 2002–03 และฤดูกาล 2004 โดยแพ้บีอีซี เทโรศาสนและซ็องนัมอิลฮวาชุนมาตามลำดับ
คู่แข่งสำคัญ

สโมสรที่ถือเป็นคู่แข่งสำคัญของปัคทาคอร์ได้แก่บุนยอดกอร์ซึ่งตั้งอยู่ในกรุงทาชเคนต์เช่นเดียวกัน และเนฟต์ชี ฟาร์ฆอนาซึ่งเป็นสโมสรเก่าแก่เช่นเดียวกับปัคทาคอร์ การแข่งขันระหว่างปัคทาคอร์และฟาร์ฆอนาถือได้ว่าเป็นเอลกลาซิโกแห่งอุซเบกิสถาน
อิทธิฤทธิ์ สิงหรัตน์

| อิทธิฤทธิ์ สิงหรัตน์ |
| --- | --- |
อาชีพ: นักแสดง
ปีที่แสดง: (2522-)
ผลงานเด่น: ภาพยนตร์โทรทัศน์ เรื่อง เจ้าหญิงนกกระจาบ 2525 (ช่อง 7)
สังกัด: กันตนา, อิสระ
อิทธิฤทธิ์ สิงหรัตน์ มีชื่อเล่นว่า อ๊อด  เป็นนักแสดงชายชาวไทย
อิทธิฤทธิ์ หรือ อ๊อด นักแสดงอาวุโสชาวไทยที่มีชื่อเสียง เป็นที่รู้จักมากจากละครจักร ๆ วงศ์ ๆ และละครของค่าย กันตนา ยุคเดียวกับ เจน นาทภูมิ, สันติ รังสรรค์, มีลักษณะโดดเด่นคือไว้หนวดและมักรับบทเป็นตัวร้าย มีผลงานการแสดงละครและภาพยนตร์หลายเรื่อง อาทิ เจ้าหญิงนกกระจาบ 2525 ทาง ช่อง 7  เป็นต้น โดยมีผลงานที่สร้างชื่อคือภาพยนตร์หลายภาคอย่าง บ้านผีปอบ ปี 2532
ละครโทรทัศน์ > ภาพยนตร์โทรทัศน์

สางเขียว 2523 ช่อง 7
ปู่โสมเฝ้าทรัพย์ 2524 ช่อง 7
เจ้าหญิงนกกระจาบ 2525 ช่อง 7
ละครโทรทัศน์ > ละครโทรทัศน์

ตี๋ใหญ่ 2528 ช่อง 5
อสุรกาย 2528 ช่อง 5
ลูกผู้ชายไม้ตะพด 2528 ช่อง   7
สมเด็จพระนเรศวรมหาราช 2530 ช่อง 3
สงครามเก้าทัพ 2531 ช่อง 3
แก้วขนเหล็ก 2534 ช่อง 3
ไฟรักอสูร 2535 ช่อง 3
สมเด็จพระสุริโยทัย 2535 ช่อง 3
ไฟในดวงตา 2536 ช่อง 3
อุ้งมือมาร 2537 ช่อง 3
เรือนแพ 2538 ช่อง 5
เรือนมยุรา 2540 ช่อง 3
ล่าปีศาจ 2540 ช่อง 3
แก้วกินรี 2542 ช่อง 7
ชาติมังกร 2543 ช่อง 7
ไอดินกับกลิ่นไวน์ 2543 ช่อง 3
พันท้ายนรสิงห์ 2543 ช่อง 7
บ่วงเล่ห์เสน่หา 2546 ช่อง 3
นางบาป 2548 ช่อง 3
กาษา นาคา 2550 ช่อง 7
เงาพราย 2554 ช่อง 3
ขุนศึก 2555 ช่อง 3
หมอเทวดา 2560 ช่อง 3
นางฟ้าอสูร 2564 ช่อง 3
ละครโทรทัศน์ > ละครชุด

ละครผี รายการ ชมรมขนหัวลุก ตอน วิญญาณรักอาฆาต
ละครผี รายการ ชมรมขนหัวลุก ตอน จงอางอาฆาต
ภาพยนตร์

จิ๊กกี๋ก็มีหัวใจ 2522
บ้านผีปอบ 2532
บ้านผีปอบ 2 2532
บ้านผีปอบ 3 2533
กระท่อมใหม่ทะเลเดิม 2533
บ้านผีปอบ 4 2534
บ้านผีปอบ 6 2534
ไฟกลางฝน 2534
แจ๊คพ็อต คนจะรวยช่วยไม่ได้ 2535
โจ๋ไม่โจ๋หัวใจให้โจ๋ 2535
บ้านผีปอบ 7 2535
บ้านผีปอบ 10 2536
ตั๊กแตนผูกโบว์ 2536
หมอเท่ง (ไม่ระบุ)
หม่อมเจ้าคำงอก ทองแถม

| หม่อมเจ้าคำงอก ทองแถม |
| --- | --- |
ประสูติ: 8 มีนาคม พ.ศ. 2431
สิ้นชีพิตักษัย: 20 มกราคม พ.ศ. 2472 (40 ปี)
หม่อม: หม่อมแฟร์ หม่อมมงคล หม่อมเรียม
บุตร: 11 คน
ราชวงศ์: จักรี
ราชสกุล: ทองแถม
พระบิดา: พระเจ้าบรมวงศ์เธอ กรมหลวงสรรพสาตรศุภกิจ
พระมารดา: หม่อมเจ้าสุวรรณ ทองแถม
หม่อมเจ้าคำงอก ทองแถม (8 มีนาคม พ.ศ. 2431 – 20 มกราคม พ.ศ. 2472) พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าสุวรรณ ทองแถม (ราชสกุลเดิม นิลรัตน)
หม่อมเจ้าคำงอกทรงรับราชการในกรมพระคลังมหาสมบัติ โดยเป็นข้าหลวงพระคลังมณฑลอุดรระหว่างปี พ.ศ. 2451 - 2455 และเป็นข้าหลวงพระคลังมณฑลภูเก็ตระหว่างปี พ.ศ. 2455 - 2459
โอรส-ธิดา

ทรงมีหม่อมห้าม 3 คนคือ หม่อมแฟร์ หม่อมมงคล และหม่อมเรียม มีโอรสธิดารวม 11 คนคือ
แพทย์หญิง หม่อมราชวงศ์หญิงนันทา ชุติกร
หม่อมราชวงศ์คำเพิ่ม ทองแถม
หม่อมราชวงศ์หญิงกุนตี อ่องระเบียบ
หม่อมราชวงศ์หญิงศรีคำ สุนทานนท์
หม่อมราชวงศ์หญิงเกศินี ทองแถม
หม่อมราชวงศ์หญิงสุมิตรา ภักดีสมบัติ
หม่อมราชวงศ์ธารี ทองแถม
เรืออากาศเอก หม่อมราชวงศ์คำพูน ทองแถม
หม่อมราชวงศ์คำพัฒน์ ทองแถม
พันเอก (พิเศษ) หม่อมราชวงศ์ทองพรรณเจริญ ทองแถม
หม่อมราชวงศ์หญิงพีพวงคำ วัฒนานันท์
พระยศ

– รองอำมาตย์เอก
3 ตุลาคม 2456 – อำมาตย์ตรี
19 ธันวาคม 2462 – จ่า
8 มกราคม 2462 – อำมาตย์โท
พระยศ > พระยศเสือป่า

14 มิถุนายน 2457 – นายหมู่ตรี
4 กรกฎาคม 2458 – นายหมวดตรี
เครื่องราชอิสริยาภรณ์

พ.ศ. 2467 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2462 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2468 –  เหรียญศารทูลมาลา (ร.ศ.ท.)
พ.ศ. 2462 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
ปทุมรัตน์ วรมาลี

| ปทุมรัตน์ เบอร์เกอร์ |
| --- | --- |
เกิด: 29 เมษายน พ.ศ. 2515 (52 ปี) ปทุมรัตน์ วรมาลี
คู่สมรส: เจมส์ เบอร์เกอร์
อาชีพ: นางงาม, นางแบบ
ปทุมรัตน์ วรมาลี (อังกฤษ: Prathumrat Woramali, อักษรโรมัน: Phathumrat Woramali) ชื่อเล่น เฮเลน (อังกฤษ: Helen) หรือชื่อเล่นไทย ปูเป้) เกิดเมื่อวันที่ 29 เมษายน พ.ศ. 2515 ที่ประเทศสหรัฐอเมริกา เป็นลูกครึ่งไทย-อเมริกัน ได้รับตำแหน่งนางงามมาหลายรางวัล หนึ่งในนั้นคือ รองธิดาโดมแอลเอ ในปี ค.ศ. 1988 (พ.ศ. 2531) ซึ่งปีนั้นเพชรรัตน์ ศรีแก้ว (รองนางสาวไทยอันดับ 1 และรองอันดับที่ 4 มิสเอเชียแปซิฟิก) ได้รับตำแหน่งธิดาโดม ต่อมาได้เข้าประกวดและคว้าตำแหน่ง มิสไทยแลนด์เวิลด์ เมื่อปี พ.ศ. 2532 จากนั้นจึงเป็นตัวแทนสาวไทยไปประกวดมิสเวิลด์ปี 1989 ที่ เกาะฮ่องกง และเข้ารอบ 10 คนสุดท้าย ได้คะแนนอันดับ 4 กับ ราชินีความงามแห่งทวีปเอเชีย (MISS BEAUTY QUEEN OF ASIA) แล้วจึงได้เดินแบบและถ่ายแบบ
ทำปฏิทินคู่กับเมทินี กิ่งโพยม (ลูกเกด) ออกขายรับปี ค.ศ. 2000 อีกทั้งยังได้ตำแหน่ง มิสฮาวาย เมื่อปี พ.ศ. 2545 และ รองอันดับ 3 มิสซิสอเมริกา กับชุดประจำชาติยอดเยี่ยม  ภายหลังจึงได้กลับเมืองไทยและทำธุรกิจติดต่อต่างประเทศ
ในปี พ.ศ. 2546 ร่วมหุ้นกับเมทินีและบริษัทสามารถ เทเลคอม เปิดธุรกิจเว็บไซต์ www.thaisupermodels.com ในปี 2546 ก่อนที่จะกลับไปมลรัฐฮาวาย สหรัฐอเมริกาเพื่อใช้ชีวิตกับครอบครัว
ชีวิตส่วนตัว สมรสกับเจมส์ เบอร์เกอร์  มีลูกด้วยกัน 3 คน คนโตเป็นลูกสาวชื่อ น้องเฮลี่ ต่อมามีลูกชายอีกสองคนคือ น้องจาวา และน้องไรคาร์ด
ผลงาน > ตำแหน่งนางงาม

2532 (1989) มิสไทยแลนด์เวิลด์
2532 (1989) Top 10 มิสเวิลด์ 1989 (เข้ารอบ Finalists ได้คะแนนอันดับ 4) และ  ควีนออฟเอเชีย
2545 (2002) มิสซิสเกาะฮาวาย
2545 (2002) รองอันดับ 3 มิสซิสสหรัฐอเมริกา พร้อมรางวัลชุดแต่งกายประจำรัฐยอดเยี่ยม
ผลงาน > พรีเซ็นเตอร์และโฆษณา

2533 แป้ง Shinee Perfect Powder
2549 พรีเซ็นเตอร์มารีฟรานซ์ บอดี้ไลน์
ผลงาน > ภาพยนตร์

2535 โตแล้วต้องโต๋
2538 ศยามล
2540 ฝันติดไฟ หัวใจติดดิน
ผลงาน > ละคร

2537 ผู้หญิง 101% ช่อง 3
2539 หักลิ้นช้าง ช่อง 7
ผลงาน > มิวสิกวีดีโอ

เพลง รักซะให้เข็ด - ไมโคร (2534)
เพลง ไม่รักดี - เปเปอร์ แจม (2540)
เพลง ลองซิจ๊ะ - ธงไชย แมคอินไตย์ (2542)
หมวดเรือ

หมวดเรือสเปนต่อสู้กับราชนาวีสหราชอาณาจักรในการปฏิบัติการในวันที่ 5 ตุลาคม พ.ศ. 2347
| ด ค กหน่วยและรูปขบวนกองทัพเรือ |
| --- | --- |
 หมู่เรือ  กองเรือ  หมวดเรือ  หมู่เรือบรรทุกเครื่องบิน  กองเรือเฉพาะกิจ  ทัพเรือ 
หมวดเรือ (อังกฤษ: flotilla หรือ naval flotilla มาจากภาษาสเปน หมายถึง small flota of ships กองเรือขนาดเล็ก) เป็นรูปขบวนของเรือรบขนาดเล็กที่อาจะเป็นส่วนหนึ่งของกองเรือนาวีขนาดใหญ่
องค์ประกอบ

หมวดเรือมักจะประกอบด้วยกลุ่มเรือรบที่อยู่ในชั้นเรือเดียวกัน เช่น เรือฟริเกต เรือพิฆาต เรือตอร์ปิโด เรือดำน้ำ เรือปืน หรือเรือกวาดทุ่นระเบิด กลุ่มของเรือรบขนาดใหญ่มักเรียกว่ากองเรือ (squadrons) แต่หน่วยคล้ายกันที่ไม่มีเรือรบหลักอาจจะเรียกว่ากองเรือหรือหมวดเรือก็ได้ในบางกรณี รูปแบบของรูปขบวนที่ประกอบไปด้วยเรือรบหลักมากกว่าหนึ่งลำ เช่น เรือรบโปรตุเกส (Man-of-war), เรือประจัญบาน และเรือบรรทุกอากาศยาน โดยทั่วไปจะประกอบไปด้วยเรือเล็กและเรือสนับสนุนด้วยซึ่งปกติจะถูกเรียกว่ากองเรือนาวี แต่ละส่วนจะบัญชาการโดยเรือรบหลักในรูปแบบของกองเรือหรือกองเรือเฉพาะกิจ (ดูข้อมูลอ้างอิงด้านล่าง
หมวดเรือนั้นอยู่ภายใต้การบัญชาการของพลเรือตรี, พลเรือจัตวา หรือนาวาเอก ขึ้นอยู่กับความสำคัญของการบังคับบัญชา (โดยปกติแล้วพลเรือโทจะเป็นผู้บังคับการกองเรือ) หมวดเรือมักจะถูกแบ่งออกเป็น 2 หมู่เรือขึ้นไป ซึ่งแต่ละหมู่จะถูกบังคับการโดยนาวาโทที่อาวุโสที่สุด และอย่างน้อยที่สุดต้องเป็นเรือตรี โดยหมวดเรือมักจะจัดกำลังในรูปแบบประจำการ แต่บางครั้งก็ไม่เป็นเช่นนั้น
ในกองทัพเรือสมัยใหม่ หมวดเรือมีแนวโน้มที่จะกลายเป็นหน่วยธุรการที่ประกอบไปด้วยหลายกองเรือ เมื่อเรือรบมีขนาดที่ใหญ่ขึ้น คำว่ากองเรือจึงค่อย ๆ เข้ามาแทนที่คำว่าหมวดเรือสำหรับรูปขบวนของเรือพิฆาต, เรือฟริเกต และเรือดำน้ำในหลายประเทศ
หมวดเรือนั้นไม่มีการเปรียบเทียบโดยตรงกับรูปขบวนทางบก แต่บางทีอาจจะมีลักษณะคร่าว ๆ ทางยุทธวิธีคล้ายคลึงกันกับกองพลน้อยหรือกรมทหาร
การใช้งานเฉพาะ > ผู้ช่วยยามฝั่งสหรัฐ

ในหน่วยผู้ช่วยยามฝั่งสหรัฐ ประกอบด้วยกำลังระดับหมวดเรือและสมาชิกในระดับท้องถิ่น หมวดเรือบัญชาการโดยผู้บังคับการที่ได้จากการเลือกตั้งโดยผู้ช่วยผู้บังคับการหมวดเรือ ซึ่งได้รับการช่วยเหลือจากเจ้าหน้าที่สัญญาบัตรที่ได้มาจากการแต่งตั้ง ส่วนเเรือ (division) ผู้ช่วยยามฝั่งประกอบไปด้วยหลายหมวดเรือ แต่ละเขตเรือ (district) ประกอบไปด้วยหลายส่วนเรือ เขตเรือผู้ช่วยมีการจัดกำลังตามแบบเขตยามฝั่งและบริหารจัดการโดยเจ้าหน้าที่ยามฝั่งชั้นสัญญาบัตร (ปกติจะเป็นนาวาโท หรือนาวาเอก) ซึ่งเรียกว่า "ผู้อำนวยการผู้ช่วยยามฝั่งสหรัฐ"
การใช้งานเฉพาะ > กองทัพเรือรัสเซียและโซเวียต

ในกองทัพเรือจักรวรรดิรัสเซีย, กองทัพเรือโซเวียต และกองทัพเรือรัสเซีย คำว่าหมวดเรือเป็นคำที่ถูกใช้งานกับ "บราวน์-วอเตอร์เนวี" ซึ่งเป็นการปฏิบัติการในแม่น้ำและทะเลภายในประเทศเอง ไม่ใช่มหาสมุทรหรือทะเลเปิด ในอดีตประกอบไปด้วย หมวดเรือแคสเปียน (Caspian Flotilla), หมวดเรือซาตาคุนสกายา (Satakundskaya Flotilla) ในช่วงต้นคริสต์ศตวรรษที่ 20 หรือหมวดเรืออราล (Aral Flotilla) ในคริสต์ทศวรรษที่ 1850 ในช่วงหลังประกอบไปด้วย หมวดเรือทหารดอน (Don Military Flotilla) ซึ่งถูกสร้างขึ้นมาหลายครั้งในช่วง 200 ปีที่ผ่านมา, หมวดเรือนีเปอร์ (Dnieper Flotilla) (ซึ่งยังคงเหลืออยู่ในคริสต์ศตวรรษที่ 18 และ 20) หมวดเรือโวลก้าแดง (Red Volga Flotilla) ซึ่งเข้าร่วมในปฏิบัตการคาซานระหว่างสงครามกลางเมืองรัสเซีย และหมวดเรือดานูบ (Danube Flotilla) ในคริสต์ศตวรรษที่ 18 คำนี้ยังถูกใช้กับกองเรือนาวีขนาดเล็กที่ปฏิบัติการในทะเล ซึ่งรัสเซียยังไม่มีกองทัพเรือที่แข็งแกร่ง เช่น หมวดเรือโอคอตสค์ (Okhotsk Flotilla)
การใช้งานเฉพาะ > การใช้งานที่ไม่ใช่ทางทหาร

คำว่าหมวดเรือ บางครั้งยังถูกนำมาใช้งานในการพูดถึงกองเรือขนาดเล็กของเรือพาณิชย์และเรืออื่น ๆ นอกจากนี้ยังมีสิ่งที่เรียก "หมวดเรือวันหยุด" ซึ่งเป็นกลุ่มของเรือยอต์ชเช่าเหมาลำที่เดินเรือในเส้นทางเดียวกัน
ดูเพิ่ม

รูปขบวนเชิงยุทธวิธี
กองกำลังเฉพาะกิจ
แหล่งข้อมูลอื่น

Coast Guard Auxiliary Los Angeles Flotilla เก็บถาวร 2014-10-30 ที่ เวย์แบ็กแมชชีน
Coast Guard Auxiliary Lake Clarke Flotilla
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี 
วิกิพจนานุกรม
หน้าไม้กล

ประเภทของอาวุธที่ประดิษฐ์ในจีน
หน้าไม้กล หรือ เหลียนหนู่ (จีน: 連弩; พินอิน: Lián Nǔ) เป็นที่รู้จักในอีกคำเรียกว่า หน้าไม้จูกัด หรือ จูเก๋อหนู่ (จีน: 諸葛弩; พินอิน: Zhūgě nǔ, ถอดเป็นอักษรโรมันได้อีกแบบว่า Chu-ko-nu) เนื่องจากมีความเกี่ยวข้องกับจูกัดเหลียง (ค.ศ. 181-234) นักยุทธศาสตร์ในยุคสามก๊ก เป็นหน้าไม้ที่ประดิษฐ์ในช่วงยุครณรัฐในประวัติศาสตร์จีนโดยการการรวมการเหนี่ยวธนู การบรรจุลูกธนู และการยิงธนูเข้าด้วยกันในกระบวนการเดียว
หลักฐานทางโบราณคดีที่เก่าแก่ที่สุดของหน้าไม้กลถูกพบในรัฐฉู่ แต่ใช้ด้ามจับที่แตกต่างจากการออกแบบของราชวงศ์หมิงในภายหลังและเป็นที่รู้จักกันทั่วไปมากกว่า
แม้ว่าหน้าไม้กลจะถูกใช้ตามช่วงเวลาส่วนใหญ่ของประวัติศาสตร์จีนจนถึงปลายยุคราชวงศ์ชิง แต่โดยทั่วไปหน้าไม้ถือว่าเป็นอาวุธที่ไม่ใช่ทางการทหาร เป็นอาวุธที่เหมาะสำหรับผู้หญิง ใช้ในการปกป้องครัวเรือนจากโจร และยังใช้ในการล่าสัตว์
ประวัติ

หน้าไม้จูกัด (จูเก๋อหนู่) เป็นอาวุธขนาดกะทัดรัดที่แม้แต่บัณฑิตลัทธิขงจื๊อและหญิงในวังก็สามารถใช้ป้องกันตนได้... พลังการยิงต่ำจึงต้องอาบปลายลูกดอกด้วยยาพิษ เมื่อลูกดอกอาบปลายด้วย "ยาพิษฆ่าเสือ" ก็จะสามารถยิงไปที่ม้าหรือคนได้ และถ้ายิงแล้วได้แผล ศัตรูก็จะตายทันที ข้อด้อยของอาวุธนี้คือมีระยะยิงที่จำกัดมาก
— กู่จินถูชูจี๋เฉิง (古今图书集成; "รวมตำราจีนโบราณฉบับสมบูรณ์")
ตามที่บันทึกในอู๋เยฺว่ชุนชิว (吳越春秋; ประวัติศาสตร์สงครามรัฐอู๋-รัฐเยฺว่) ที่เขียนในยุคราชวงศ์ฮั่นตะวันออก หน้าไม้กลถูกประดิษฐ์ขึ้นในยุครณรัฐโดยคนตระกูลฉิน (琴氏 ฉินชื่อ) จากรัฐฉู่ เรื่องนี้ได้รับการยืนยันโดยหลักฐานทางโบราณคดีที่เก่าแก่ที่สุดของหน้าไม้กลซึ่งขุดค้นจากหลุมฝังศพรัฐฉู่ที่สุสาน 47 ที่ฉินเจียจุ่ย (秦家嘴) มณฑลหูเป่ย์ และมีอายุย้อนไปถึงศตวรรษที่ 4 ก่อนคริสตกาลในยุครณรัฐ (475 - 220 ปีก่อนคริสตกาล) หน้าไม้กลที่ค้นพบนี้มีความแตกต่างจากหน้าไม้กลในสมัยหลัง โดยหน้าไม้กลโบราณที่ยิงติดต่อกันได้ 2 ดอกมีการใช้ด้ามจับและกลไกดึงไปด้านหลังสำหรับติดตั้ง หน้าไม้ของราชวงศ์หมิงใช้การกลไกการติดตั้งที่ผู้ใช้ต้องดันคันโยกด้านหลังขึ้นและลงกลับไปมา แม้ว่าหน้าไม้กลแบบใช้มือถือโดยทั่วไปมีพลังการยิงน้อยและต้องใช้ยาพิษเพิ่มเติมซึ่งอาจจะเป็นสารอะโคนิทีนที่ให้พิษถึงตาย แต่ก็มีหน้าไม้กลแบบที่มีขนาดใหญ่ขึ้นมากปรากฏในยุคราชวงศ์หมิง
ในปี ค.ศ. 180 หยาง เสฺวียน (楊琁) ใช้หน้าไม้กลรูปแบบหนึ่งที่ขับเคลื่อนโดยการเคลื่อนที่ของล้อ:
...ราวปี ค.ศ. 180 หยาง เสฺวียนเจ้าเมืองหลิงหลิง (零陵) พยายามปราบปรามกบฏที่ก่อการอย่างหนัก โดยที่กำลังทหารของหยาง เสฺวียนไม่เพียงพอ วิธีแก้ปัญหาของหยาง เสฺวียนก็คือการบรรทุกกระสอบปูนขาวบนรถหลายสิบคันและติดตั้งหน้าไม้อัตโนมัติบนรถคันอื่น ๆ จากนั้นจึงจัดรถเป็นกระบวนรบ หยาง เสฺวียนใช้ประโยชน์จากลมในการพัดกลุ่มฝุ่นปูนขาวเข้าปกคลุมข้าศึกทำให้ข้าศึกมองไม่เห็น ก่อนที่หยาง เสฺวียนจะติดเศษผ้าที่หางม้าใช้ดึงรถไร้คนขับติดตั้งอาวุธเหล่านี้ลงไป มุ่งตรงไปยังกระบวนทัพของข้าศึกที่ถูกกลุ่มฝุ่นปกคลุมหนาแน่น หน้าไม้กลของรถเหล่านั้น (ที่ขับเคลื่อนโดยการเชื่อมโยงกับล้อ) ยิงออกไปซ้ำ ๆ ไปในทิศทางแบบสุ่ม ทำให้เกิดการบาดเจ็บล้มตายเป็นอย่างมาก ท่ามกลางความสับสนวุ่นวายอย่างหนัก พวกกบฏก็ยิงเกาทัณฑ์ตอบโต้อย่างดุเดือดเพื่อป้องกันตนเอง กลายเป็นการฆ่าฟันกันเองก่อนที่ทัพของหยาง เสฺวียนจะเข้ามาปราบปรามสังหารได้เป็นจำนวนมาก
— ราล์ฟ ซอว์เยอร์ (Ralph Sawyer)
การประดิษฐ์หน้าไม้กลมักถูกยกให้เป็นผลงานของจูกัดเหลียง แต่ความเป็นจริงแล้วจูกัดเหลียงไม่ได้เป็นผู้ประดิษฐ์ ความเข้าใจผิดนี้มีพื้นฐานมาจากบันทึกที่ระบุว่าจูกัดเหลียงได้ปรับปรุงหน้าไม้กลยิงหลายดอก
ในยุคราชวงศ์หมิง มีการใช้หน้าไม้กลบนเรือ
แม้ว่าหน้าไม้กลจะถูกนำมาใช้ตลอดประวัติศาสตร์จีนและมีการยืนยันถึงการใช้อย่างช้าที่สุดเมื่อราชวงศ์ชิงในศตวรรษที่ 19 ในยุทธการที่รบกับชาวญี่ปุ่น แต่โดยทั่วไปหน้าไม้กลไม่ถือว่าเป็นอาวุธทางการทหารที่สำคัญ ตำราอู่เป้ย์จื้อ (武備志) ที่เขียนในศตวรรษที่ 17 ระบุว่าหน้ากลไม้เป็นที่นิยมโดยผู้คนในภาคตะวันออกเฉียงใต้ แต่ขาดอานุภาพ และลูกดอกแทบจะไม่ทำร้ายใครเลย การใช้งานหน้าไม้กลที่ระบุในตำราโดยหลักแล้วเป็นการใช้งานที่ไม่ใช่ทางการทหาร เช่น การล่าเสือ การป้องกันบ้านที่มีป้อมปราการ และใช้โดยชายและหญิงที่ขี้กลัว ในตำราเทียนกงไคอู้ (天工開物) ซึ่งเขียนในช่วงศตวรรษที่ 17 เช่นกันระบุว่าหน้าไม้กลมีประโยชน์ในการป้องกันโจรเท่านั้น
แหล่งข้อมูลอื่น

Build a Wooden Crossbow Popular Mechanics Plans
หน้าไม้กลยุครัฐฉู่
หน้าไม้กลที่ยังไม่โค้งกลับ จะโค้งกลับเมื่อใช้ในสงคราม
ม้วนหนังสือยุทธนาวีแสดงภาพทหารหมิงใช้หน้าไม้กลระหว่างสงครามอิมจิน (การบุกครองเกาหลีของญี่ปุ่น)
ชูเกียรติ ศักดิ์วีระกุล

| ชูเกียรติ ศักดิ์วีระกุ |
| --- | --- |

เกิด: 15 มีนาคม พ.ศ. 2524 (43 ปี) จังหวัดเชียงใหม่ ประเทศไทย
ศิษย์เก่า: คณะนิเทศศาสตร์ จุฬาลงกรณ์มหาวิทยาลัย
อาชีพ: ผู้กำกับ นักเขียนบท นักแต่งเพลง นักร้อง
ปีปฏิบัติงาน: พ.ศ. 2543–ปัจจุบัน
ผลงานเด่น: กำกับภาพยนตร์ รักแห่งสยาม (2550)
อาชีพแสดง
รางวัล
พระสุรัสวดี: ภาพยนตร์ยอดเยี่ยม  พ.ศ. 2549 - 13 เกมสยอง (เข้าชิง)  ผู้กำกับการแสดงยอดเยี่ยม  พ.ศ. 2549 - 13 เกมสยอง (เข้าชิง)  บทภาพยนตร์ยอดเยี่ยม  พ.ศ. 2549 - 13 เกมสยอง (เข้าชิง)
สุพรรณหงส์: ผู้กำกับการแสดงยอดเยี่ยม  พ.ศ. 2549 - 13 เกมสยอง (เข้าชิง)  พ.ศ. 2550 - รักแห่งสยาม   บทภาพยนตร์ยอดเยี่ยม  พ.ศ. 2549 - 13 เกมสยอง (เข้าชิง)  พ.ศ. 2550 - รักแห่งสยาม (เข้าชิง), บอดี้ ศพ 19 (เข้าชิงร่วมกับ เอกสิทธิ์ ไทยรัตน์) พ.ศ. 2555 - "โฮม ความรัก ความสุข ความทรงจำ" ภาพยนตร์ยอดเยี่ยม ผู้กำกับภาพยนตร์ยอดเยี่ยม
ชมรมวิจารณ์บันเทิง: ผู้กำกับการแสดงยอดเยี่ยม  พ.ศ. 2549 - 13 เกมสยอง (เข้าชิง)  พ.ศ. 2550 - รักแห่งสยาม   ลำดับภาพยอดเยี่ยม  พ.ศ. 2549 - 13 เกมสยอง  บทภาพยนตร์ยอดเยี่ยม  พ.ศ. 2549 - 13 เกมสยอง (เข้าชิง) พ.ศ. 2550 - รักแห่งสยาม (เข้าชิง)
ฐานข้อมูล
IMDb
ThaiFilmDb
 
ชูเกียรติ ศักดิ์วีระกุล (มะเดี่ยว) เกิดเมื่อวันที่ 15 มีนาคม พ.ศ. 2524 ที่จังหวัดเชียงใหม่ จบการศึกษาระดับมัธยมจากโรงเรียนมงฟอร์ตวิทยาลัย ระดับอุดมศึกษาจาก คณะนิเทศศาสตร์ ภาควิชาภาพยนตร์และภาพนิ่ง จุฬาลงกรณ์มหาวิทยาลัย
มีผลงานกำกับภาพยนตร์เรื่อง คน ผี ปีศาจ, 13 เกมสยอง, รักแห่งสยาม, Home ความรัก ความสุข ความทรงจำ และ ดิว ไปด้วยกันนะ
ปัจจุบันเป็นนายกสมาคมผู้กำกับภาพยนตร์ไทยคนที่ 9 ในปี พ.ศ. 2567
ประวัติ

ชูเกียรติ เป็นคนเชียงใหม่โดยกำเนิด เป็นลูกคนสุดท้องในพี่น้อง 2 คน มีพี่สาว 1 คน ชื่อเล่นจริง ๆ ชื่อว่า ปูเป้ มีคุณแม่เป็นครู พ่อทำอาชีพหลายอย่าง แต่เน้นเกี่ยวกับต้นไม้ ภูมิทัศน์ รับเหมาทำสวน ฐานะครอบครัวไม่แน่นอน ได้เข้าศึกษาที่ โรงเรียนมงฟอร์ตวิทยาลัย ตั้งแต่ชั้นประถม จนระดับชั้นมัธยม เขาได้แสดงความสามารถทางด้านดนตรีตั้งแต่ชั้น ม.3 โดยเคยแต่งเพลง ทั้งเนื้อร้องและทำนอง และเข้าห้องอัด ให้น้องโรงเรียนพระหฤทัย ได้ค่าจ้างเป็นของขวัญและบัตรคอนเสิร์ต และต่อมาได้เข้าศึกษาระดับชั้นอุดมศึกษาที่ คณะนิเทศศาสตร์ จุฬาลงกรณ์มหาวิทยาลัย พออยู่ชั้นปี 2 ได้เริ่มทำภาพยนตร์สั้นเรื่องแรก ชื่อเรื่อง บ้านเก่า และส่งไปประกวดที่มูลนิธิหนังไทย จนมาชั้นปีที่ 3 ปี 4 ทำหนังส่งอาจารย์เรื่อง ลมเยาวราช ได้อุ้ม สิริยากร และ สรพงศ์ ชาตรี มาร่วมเล่น เพราะพ่อของเพื่อนเป็นนักข่าว รู้จักกับดารา และสุดท้ายตอนจบทำหนังเรื่อง ลี้ เป็นภาพยนตร์ยาว ฉายที่สยาม ทำกับเพื่อน ๆ รุ่นพี่ รุ่นน้อง
พอเรียนจบ แต่ยังไม่ได้รับปริญญาก็มีนายทุนชวนไปกำกับหนังทุนต่ำ เรื่อง คน ผี ปีศาจ มีทุนให้ 5 ล้านบาท และทำรายได้กำไร ต่อมาได้ทำภาพยนตร์เรื่อง 13 เกมสยอง เขียนบทร่วมกับเอกสิทธิ์ ไทยรัตน์ การ์ตูนนิสต์แถวหน้าเมืองไทย จากนั้นได้ไปช่วยเขียนบทให้กับ บอดี้ ศพ #19 กำกับโดยปวีณ ภูริจิตปัญญา   และตามด้วย รักแห่งสยาม ชูเกียรติยังช่วยแก้ไขบท และสคริปต์ อย่างภาพยนตร์เรื่อง ช็อคโกแลต ที่ช่วยแก้ไขตัวละครให้เห็นภาพมากขึ้น
ผลงาน > ภาพยนตร์สั้น

2543 ภาพยนตร์สั้นเรื่อง “บ้านเก่า”
2544 ภาพยนตร์สั้นเรื่อง “ดงรกฟ้า”, “วิมานนี้สีชมพู ”
2545 ภาพยนตร์สั้นเรื่อง “มอเตอร์ไซค์ฮ่าง”, “ลมเยาวราช”
2546 ภาพยนตร์สั้นเรื่อง “2003" - ภาพยนตร์สั้นกึ่งสารคดีที่ได้รับรางวัลรองชนะเลิศสาขาช้างเผือกจากมูลนิธิหนังไทย และ “ลี้” - หนังที่มีความยาวเหมือนหนังใหญ่ และแอบฉายตามโรงไปแล้วหลายรอบ
2551 หนังเรื่องสั้น "โดพามีน" นำแสดงโดย พิช วิชญ์วิสิฐ
ตามข้อมูลที่ถูกประชาสัมพันธ์เมื่อชูเกียรติได้ทำภาพยนตร์ในระบบ จะเห็นว่ามีหนังเรื่อง "สารคดีว่าด้วยอนาคตของชาติ" ในปี 2546 ด้วย ซึ่งแท้จริงแล้วเป็นความเข้าใจผิดของฝ่ายประชาสัมพันธ์ เพราะประโยคว่า "สารคดีว่าด้วยอนาคตของชาติ" นั้นคือเรื่องย่อของภาพยนตร์สั้นเรื่อง "2003" เมื่อครั้งที่ชูเกียรติส่งหนังเข้าประกวดในงานของมูลนิธิหนังไทยนั่นเอง ไม่ใช่ชื่อภาพยนตร์สั้นของชูเกียรติแต่อย่างใด
ผลงาน > ภาพยนตร์

2547 ภาพยนตร์เรื่อง คน ผี ปีศาจ (Pisaj)
2549 ภาพยนตร์สั้นเรื่อง 12 (12 Begins) และ ภาพยนตร์เรื่อง 13 เกมสยอง (13 Beloved)
2550 ภาพยนตร์เรื่อง รักแห่งสยาม (The Love of Siam)
2551 ภาพยนตร์เรื่อง ฝัน-หวาน-อาย-จูบ (4Romances) (กำกับตอน"ฝัน")
2554 ภาพยนตร์เรื่อง หลุดสี่หลุด (กำกับตอน"ฮู อา กง")
2555 ภาพยนตร์เรื่อง Home ความรัก ความสุข ความทรงจำ
2556 ภาพยนตร์เรื่อง เกรียน ฟิคชั่น
2557 ภาพยนตร์เรื่อง The Eyes Diary คนเห็นผี
2560 ภาพยนตร์เรื่อง ของขวัญ ตอน เมฆฝนบนป่าเหนือ
2562 ภาพยนตร์เรื่อง ดิว ไปด้วยกันนะ
2566 ภาพยนตร์เรื่อง มอนโด รัก/โพสต์/ลบ/ลืม
2567 ภาพยนตร์เรื่อง ตาคลี เจเนซิส
ผลงาน > บทภาพยนตร์

2551 ช็อคโกแลต..
2550 รักแห่งสยาม
2550 บอดี้...ศพ#19 (ร่วมกับ เอกสิทธิ์ ไทยรัตน์)
2549 13 เกมสยอง
2547 คน ผี ปีศาจ
2555 Home ความรัก ความสุข ความทรงจำ
2556 เกรียน ฟิคชั่น
2560 ของขวัญ ตอน เมฆฝนบนป่าเหนือ
2562 แสงกระสือ
2562 ดิว ไปด้วยกันนะ
ผลงาน > การแสดง

2550 บอดี้...ศพ#19 แสดงเป็นแพทย์ในช่วงท้ายเรื่อง
2550 รักแห่งสยาม รับบทเป็น พี่ชายของหญิง
2557 ละครชุด เกรียนเฮ้าส์ เดอะซีรีส์